रोड रेज मामला : रोहिणी में युवक को मारी गोली  
एक कार चालक ने मोटरसाइकिल सवार के आगे निकल जाने के कारण क्रुद्ध हो कर कथित तौर पर उसे गोली मार दी।
बुधवार की सुबह एक कार चालक ने मोटरसाइकिल सवार के आगे निकल जाने के कारण क्रुद्ध हो कर कथित तौर पर उसे गोली मार दी।  पुलिस ने बताया कि यह घटना रोहिणी में आज सुबह लगभग 10 बजे के करीब हुई और पीड़ित की पहचान प्रदीप के तौर पर की गई है।  एक वरिष्ठ पुलिस अधिकारी ने बताया कि प्रदीप मोटरसाइकिल चला रहा था। एक अज्ञात कार चालक ने उससे आगे निकलने की कोशिश की और काफी देर तक आगे नहीं निकल पाने पर नाराज होकर उस पर गोली चला दी।  पीड़ित को नजदीक के एक अस्पताल में भर्ती कराया गया है जहां उसका उपचार किया जा रहा है। अधिकारी ने बताया कि गोली उसके पीठ को छूती हुयी निकल गयी है। वह खतरे से बाहर है। उसका उपचार किया जा रहा है।  पुलिस ने कार के रजिस्ट्रेशन नंबर की पहचान कर ली है। इस संबंध में एक मामला दर्ज कर लिया गया है और उसकी गिरफ्तारी के लिए प्रयास शुरू कर दिए गए हैं।